# data[].attributes.headline
Hvað vitum við um lög og reglugerðir leikskóla?

# data[].attributes.subject
Hvað vitum við um lög og reglugerðir leikskóla?

# data[].attributes.body
Þegar unnið er á leikskóla lærast lög og reglugerðir sem þar gilda smám samann allavega reynir maður eftir bestu getu að laga sig að þeim reglum sem settar eru fyrir á hverjum vinnustað fyrir sig. En sama hvar maður er staðsettur eiga að gilda sömu reglur og sömu eða svipuð gildi. Fyrst og  fremst skal alltaf huga að velferð og heilbrigði barnanna og passa það að virða ávalt trúnaður og persónuvernd. Einnig er okkur ljóst að gera þurfi slysaskýrslu ef barn slasast eða verður fyrir alvarlegu slysi.

# data[].attributes.body
Leikskóli er fyrsta skólastigið en er ekki  skólaskylda.

Velferð og hagur barna skal hafður í leiðarljósi.

Stuðla skal að því að nám fari fram í skapandi starfi þar sem börn njóta sín.

Að fylgjast með og efla alhliða þroska barna í náinni samvinnu við foreldra.

Að veita skipulega málörvun og stuðla að færni í íslensku.

Að hlúa að börnum andlega, vitsamlega og líkamlega í samræmi við þarfir hvers og eins.

Að stuðla að viðsýni barna og efla siðferðisvitund þeirra.

Að leggja grundvöll að því að börn verði sjálfstæðir, virkir og ábyrgir einstaklingar í lýðræðisþjóðfélagi sem er í örri og sífelldri þróun.

Að rækta hæfileika barna til tjáningar og sköpunar í þeim tilgangi m.a. að styrkja sjálfsmynd þeirra, heilbrigðisvitund, öryggi og hæfni til mannlegra samskipta.

# data[].attributes.body
Hvenær ber að tilkynna mál til barnaverndar og hvernig förum við að því?

Ef grunur liggur á vanrækslu ber skylda að tilkynna það til barnaverndar

Í 16. gr. barnaverndarlaga segir: „Öllum er skylt að tilkynna til barnaverndarnefndar ef þeir hafa ástæðu til að ætla að barn:

a.     búi við óviðunandi uppeldisaðstæður
b.     verði fyrir ofbeldi eða annarri vanvirðandi háttsemi eða
c.     stofni heilsu sinni og þroska í alvarlega hættu.

Þá er hverjum manni skylt að gera barnaverndarnefnd viðvart ef ástæða er til að ætla að heilsu eða lífi ófædds barns sé stefnt í hættu með óviðunandi eða háskalegu líferni þungaðrar konu, t.d. með ofneyslu áfengis eða fíkniefnaneyslu, eða með því að þunguð kona er beitt ofbeldi eða ef ástæða er til að ætla að þunguð kona sé beitt ofbeldi, eða um hvert það tilvik sem telja má að barnaverndarnefnd eigi að láta sig varða.

Ef tilkynna þarf mál á að hringja í barnavernd, um helgar og frídaga á að hringja í 112

# data[].attributes.body
Hver eru mörkin varðandi trúnað gagnvart börnum og foreldrum?
8. gr. Þagnarskylda.Starfsfólk leikskóla skal gæta fyllstu þagmælsku um hagi barna og foreldra þeirra, sem það fær vitneskju um í starfi sínu og leynt skulu fara samkvæmt lögum, fyrirmælum yfirmanna og eðli máls. Þagnarskylda helst þótt viðkomandi láti af störfum. Þagnarskylda starfsfólks leikskóla nær ekki til atvika sem ber að tilkynna um lögum samkvæmt. Skal leikskólastjóri brýna skyldur þessar fyrir starfsfólki og sérstaklega tilkynningarskyldu þess samkvæmt barnaverndarlögum.

# data[].attributes.body
Enginn er fullkominn og þótt við könnumst við lög og reglugerðir leiksólanna er ekki þar með sagt að við þekkjum þær allar. Eftir dálitlar umræður innan hópsins komumst við að því að það var þó nokkuð sem við ekki vissum eða langaði gjarnan til þess að vita meira um og ákváðum við að vinna þetta verkefnið útfrá þeim punktum.

Við viljum vita hvað við erum að vinna eftir

Hvernig og hvenær ber okkur að tilkynna mál til barnaverndar

Hver eru mörkin varðandi trúnað gagnvart börnum og foreldrum

Hvernig skal snúa sér að málum er varða trúarbrögð og aðra menningarheima í leikskólum, hvar eru mörkin sett

# data[].attributes.body
Umræður hlupu út um víðan völl í þessu verkefni og eitt af því sem við ræddum um voru ólíkir menningarheimar og trúarbrögð og hvernig það hefur áhrif á leikskólastarf. Hverning er best að meðhöndla svoleiðis mál? Hvar drögum við mörkin á milli menningar og trúar? Hversu mikið eigum við að kenna?

Í leiðbeiningum Mennta- og menningarmálaráðuneytis segir m.a. ;
"Eftir fremsta megni skal forðast að nemendur og foreldrar séu settir í þá aðstöðu að þurfa að gera grein fyrir lífsskoðunum sínum."

Ennfremur segir:
"Mikilvægt er að fræðsla þessi og heimsóknir sé gerð á vegum skólans og í þeim tilgangi að fræða nemendur um tiltekin trúarbrögð, inntak þeirra, helgidóma og siði en feli ekki í sér innrætingu tiltekinna trúarskoðana eða tilbeiðslu."

Þetta efni er tekið af heimasíðu Siðmennt og má þar líka finna viðmiðunarreglur hjá ýmsum sveitarfélögum.
http://sidmennt.is/tru-og-skoli/